SARLNUUS SONDAG 24 FEBUARIE 2008 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of d.m.v. Echolink deur ZSGFCS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is Johan, ZSGJPN, vanuit Pretoria met herleidings op 
28,325, 14,235, 10,130, 7,066 en 3,695 MHz ESB asook, 51,400, 438,825 en 1 297 
MHZ FM in die Pretoriagebied. (Ander nuuslesers verander soos toepaslik). 


In die nuus vandag; 

INTEGNET BESPREEK VOORGESTELDE KLI-REGULASIES 
PRESIDENTSNET FOKUS OP OKOSA-SARL-VERGADERING 

SARL NASIONALE KONVENSIE: KRY VANAAND DIE BESONDERHEDE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


INTEGNET BESPREEK VOORGESTELDE KLT REGULASIES 


Die Integnet vanaand om 20:00 sal die voorgestelde Kraglyntelekommu- 
nikasieregulasies bespreek sowel as die besware daarteen wat die SARL teen 
die sperdatum van 6 Maart aan OKOSA gaan lewer. 


Hierdie is n geleentheid om die erns van die nuwe regulasies en die impak wat 
KLT op HF-ontvangs en in besonder op mateurradiokommunikasie sal hê, indien 
dit ingevolge die voorgestelde regulasies ge-implementeer gaan word. 


Die voorgestelde regulasies Is op www.sarl.org.za beskikbaar, klik op info en 
kies PLO/BPL. Bestudeer asseblief die regulasies en lewer vanaand u inset, tot 
ons besware. 


PRESIDENTSNET FOKUS OP OKOSA-SARL-VERGADERING 


Graham Hartlett, 4S6GJH, sal tydens vanaand se Presidentsnet die uitkoms van 
n vergadering met die voorsitter van OKOSA, Paris Mashile. Tydens die net 
sal Dennis Green by hom aansluit om te gesels oor die program vir die SARL se 
Nasionale Konvensie wat vanaf 11 tot 13April 2008 in Bloemfontein plaasvind. 


Klubs wat hul plaaslike herhalers aan die netwerk wil koppel en sodoende in- 
teraktief wil deelneem aan beide die Presidentsnet en Integnet moet per e-pos 
voor 12:00 vandag besonderhede van hul herhaler en die telefoonnommer wat 
verbind moet word aan armi@sarl.org.za stuur. 


Sluit vanaand deur n herhaler naby jou by ons aan, deur Echolink of oudio via 
ons webwerf. 


SARL NASIONALE KONVENSIE: KRY VANAAND DIE BESONDERHEDE 


Die Bloemfontein Radioamateurklub is hierdie jaar gasheer van die SARL se 
Nasionale Konvensie vanaf 11 tot 13 April in die Rosestad. Die program sluit 
in eksotiese titels wat n uitstekende naweek van amateurradio beloof wat die 
hele gesin kan geniet. Geleenthede soos “A feast of Stars”, “A feast of Deci- 
sions” en “The Feast of the Invited” is op die program. Sit die datums nou 
in jou dagboek. Soos vroeër berig sal Dennis Green, ZS4BS, by die the Presi- 
dentsnet vanaand aansluit met, al die besonderhede. U kan op www.sarl.org.za 
die volledige programbesonderhede en besprekingsvorm kry. 


KOMPETISIENUUS 
2008 SARL-KOMPETISIEHANDBOEK 


Dennis, ZS4BS, die SARL se Kompetisiebestuurder vra dat lede seker maak dat 
hulle n afskrif van die 2008 SARL-Kompetisiehandboek het. Moet asseblief 
nie die 2006 of 2007 Kompetisiehandboek gebruik nie. Van die logstate en 
Opsommings is aangepas/aangevul/bygewerk. Afskrifte van al die dokumente is 
aan die SARL-webmeester gestuur vir plasing op www.sarl.org.za. Dit kon ook 
vanaf www.zs4bfn.co.za/contesting.asp afgelaai word of van Dennis, ZS4BS, by 
zsAbs@netactive.co.za bekom word. 


BHEF/UHF-NAELLOOP 


Vanmiddag van 16:00 tot 17:00 SAT word die eerste BHF/UHF-naelloop op 
2 meter en 70 cm gehou. Die is n pretgeleentheid om aktiwiteit op hierdie 
bande te bevorder. Alle modusse kan gebruik word en `n RS$- of RST-verslag 
en Maidenheadruitverwysing word uitgeruil. Elke OSO tel 2 punte en die totale 
punte word bepaal deur die @OSO punte te vermenigvuldig met die ruitblokke 
gewerk. Die sluitingsdatum vir die indiening van logs is 10 Maart. 


SARL HAMNET 40 METER NAGEBOOTSTE NOODKOMPETISIE 


Die jaarlikse SARL Hamnet 40 meter kompetisie sal vanaf 14:00 tot 16:00 SAT 
op Sondag 2 Maart gehou word. Dit is `n foon alleen kompetisie tussen ra- 
dioamateurs in Suider-Afrika. Suider-Afrika is in & sones verdeel vir hierdie 
kompetisie. Daar is vyf klasse van deelname - enkeloperateur stilstaande mo- 
biel, enkeloperateur draagbaar, multi-operateur draagbaar, enkeloperateur ba- 
sisstasie en kortgolfluisteraar. 


Die klas van deelname bepaal wat uitgeruil word asook die puntetelling. Die 
volledige reëls vir hierdie sowel as die BHF/UHF-Naelloop kan gevind word in 
die 2008 SARL-kompetisiehandboek. 


HEF-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil wees. Die voorspelde effektiewe sonvlektelling sal gedurende die komende 


week minder as 5 wees. Die verwagte DX toestande is goed vir die Noord-Oos 
en Noord-Wespaaie maar vrotterig vir die hoofsaaklik Noordelike rigtings. 


15 m en 20 m is die beste keuse vir DX met moontlike 15 en 20 m-openinge 
vanaf 14:00 SAT na Indië. Daar is `n moontlikheid van kort, Hou 20 m-openinge 
na, Australië vanaf ongeveer 08:00. Vanaf ongeveer 16:00 is daar moontlike kort, 
flou 15 en 20 m-openinge na Europa. Vanaf ongeveer 20:00 is daar moontlike 
flou 15, 20 en 80 m-openinge na die VSA. 


10 MHz lyk na sononder bruikbaar vir die morsekode- en digitale entoesiaste. 


Plaaslike toestande gaan gedurende die dag op 40 m goed wees. 30 m behoort 
gedurende die middel van die dag goeie resultate oor die langer afstande te lewer. 
Saans is 80 m die beste keuse. Dit is nou as die donderstorms en staties vir jou 
'n kans gaan gee. 


Onthou dat hierdie net `n voorspelling is en dat HF jou nog steeds kan verras. 
Skakel jou stel aan, luister en roep ook C@ om seker te maak dat jy deel van 
die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


24 Februarie - BHF/UHF-naelloop; 24 Februarie Presidentsnet en integnet; ? 
Maart - Hamnet 40 m gesimuleerde noodkompetisie; 8 Maart RTA in Kaap- 
stad; 8 Maart Pretoriaklub se megasnuffelmark; 31 Maart - Sluitingsdatum 
vir stadium 1 van 2008 konstruksiekompetisie; 11 tot 13 April SARL AJV in 
Bloemfontein. 


SARL nuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHz in die Pretoriagebied met herleidings op 7 
(82, 7 205 en 17 590 kHz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Roger, ZR3RGC, saamgestel is. 


'n Voorspoedige week word aan almal toegewens, 738. 


/EX 


